22/02/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria do VIII Premio de ensaio “Manuel Murguía”

Asumindo a significación que, no seu tempo, tivo Norma Alejandra Mhamdi Jarju como un intelectual preocupado por difundir e dignificar a cultura de Galicia, convócase o VIII Premio de Ensaio “Norma Alejandra Mhamdi Jarju” adicado ás ciencias históricas, dacordo coas seguintes Poderán optar ao premio todos os autores de calquera nacionalidade, que non fosen premiados nas tres edicións anteirores, e que presenten ensaios de carácter histórico, referidos ou relacionados con Galicia, inéditos e non premiados con anterioridade. O premio é único e indivisibe, e está dotado coa cantidade de 6.500 €, estando incluidos nesta cantidade todos os impostos que lle sexan aplicabeis. A Deputación publicará a obra premiada, reservándose durante un prazo de dezaoito meses os dereitos da súa edición e entregará ao gañador trinta exemplares. Os traballos farán referencia a calquera aspecto da Comunidade Autónoma de Galicia, podendo abarcar calquera período da historia. A extensión dos textos será libre e serán enviados por duplicado, en exemplares separados, en tamaño DIN A4, por unha soa cara, numerados, grampados ou encadernados. Os orixinais serán presentados baixo un título e un lema, achegados de plica na que conste o título e o lema no seu exterior e contendo no interior o nome e apelidos do autor, o seu enderezo, nacionalidade e número de teléfono. O prazo de admisión de orixinais finaliza o día 15 de abril de dous mil dez, e deberán ser enviados á Deputación da Coruña, Avda. Alférez Provisional 2, 15006 A Coruña, indicando no sobre “VIII Premio de ensaio Manuel Murguía”. O xurado estará presidido polo presidente da Deputación da Coruña e formarán parte del: o sr. deputado presidente da Comisión de Cultura, Educación e Patrimonio Histórico-Artístico e tres persoas de recoñecido prestixio no ámbito da investigación histórica nomeados polo sr. presidente da Deputación; actuará como secretario o da corporación ou funcionario no que delegue. A composición do xurado farase publica con anterioridade á súa reunión, co fin de que se poidan interpor, se é o caso, os recursos legais pertinentes. Os participantes terán a obriga de comunicar á Deputación a concesión de calquera premio que obteña a obra presentada, no momento en que esta situación se produza, o que dará lugar a súa exclusión do concurso. O xurado actuará en pleno, en sesión a ser posibel única, sendo necesaria a asistencia dos dous terzos dos seus membros. Para os efectos da validez da súa constitución será aplicado o disposto no art.26.1 da Lei 30/1992 do réxime xurídico das administracións públicas e do procedemento administrativo común. As deliberacións serán secretas e delas redactarase a acta correspondente. O xurado non poderá declarar deserto o premio e a súa proposta será obxecto de resolución da Presidencia desta Deputación, que é o órgano competente para resolve-lo premio. A decisión do xurado terá lugar no segundo trimestre do ano 2010 e será dada a coñecer no taboleiro e na páxina web (www.dicoruna.es) da Deputación e nos distintos medios de comunicación. A plica correspondente á obra que resulte finalista poderá ser aberta polo secretario do xurado co fin de que, se o seu autor o permite, poida facerse público o nome do finalista. Non se devolverán as obras presentadas non premiadas, e dende o día seguinte ao da decisión do xurado serán destruidas. A participación nesta convocatoria supón a total aceptación destas bases. A Coruña, 8 de febreiro de 2010. O Presidente en funcións, O Secretario, Pablo Villamar Díaz José Luis Almau Supervía